**8. sz. napirend**

**Hortobágy Község Önkormányzatának**

Polgármesterétől

**ELŐTERJESZTÉS**

a képviselő-testület 2020. január 28-i rendes, nyilvános ülésére

**Tárgy:** Döntés közalkalmazotti gondozói álláshelyre kiírt pályázat *elbírálásáról (Hortobágyi Szociális Szolgáltató)*

**Tisztelt Képviselő-testület!**

Hortobágy Község Önkormányzatának fenntartásában működő Hortobágyi Szociális Szolgáltató 5 fő gondozó alkalmazásával kezdte meg működését 2018. január 01. napjától, a szolgáltató látja el többek között a szociális igazgatásról és szociális ellátásokról szóló 1993 évi III. törvény 63. §-a szerinti házi segítségnyújtás feladatot.

A házi segítségnyújtás feladat kapcsán 2019. november 26-i képviselő-testületi ülésen döntés született 1 megüresedett gondozói álláshely tekintetében pályázat kiírására.

A pályázat megjelent a [www.kozigallas.gov.hu](http://www.kozigallas.gov.hu) oldalon, a kormányzati igazgatási feladatokat ellátó szerv internetes oldalán, valamint Hortobágy Község honlapján ([www.hortobagy.hu](http://www.hortobagy.hu)).

A pályázatban meghatározott benyújtási határidőn belül – 2020. január 18-ig - 2 db pályázat érkezett:

1. Borbély Ferencné 4060 Balmazújváros, Északi sor 18. szám alatti lakos,

2. Kerekes Péterné 4032 Debrecen, Jerikó u. 14. szám alatti lakos.

A pályázók közül Borbély Ferencné rendelkezik a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 3. számú mellékletében meghatározott szakképesítéssel.

|  |  |  |  |  |  |  |
| --- | --- | --- | --- | --- | --- | --- |
| **Munkakörök** | **Szakképzettségek és szakképesítések** | **Szakmai egységben minimum 1 fő szakirányú végzettsége** | | | |  |
|  |  | *Fogyatékkal élő (Kiegészítő szabály 3.)* | *Pszichiátriai beteg (Kiegészítő szabály 3.)* | *Szenvedélybeteg (Kiegészítő szabály 3.)* | *Demens (Kiegészítő szabály 3.)* |  |
| gondozó | - demencia gondozó - gerontológiai gondozó - fogyatékkal élők gondozója - pszichiátriai gondozó - szenvedélybeteg gondozó **- szociális gondozó és ápoló** - szociális szakgondozó | *- fogyatékkal élők gondozója* | *- pszichiátriai gondozó* | *- szenvedélybeteg gondozó* | *- demencia gondozó*  *- gerontológiai gondozó* |  |

A benyújtott pályázatok jelen előterjesztés mellékletét képezik.

Tekintettel arra, hogy a közalkalmazottak jogállásáról szóló 1992. évi XXXIII. törvény 83/A. § (1) bekezdés alapján a munkáltatói jogkört a Képviselő-testület*, (míg az egyéb munkáltatói jogokat pedig a polgármester)* gyakorolja, így a megüresedett álláshely tekintetében a kinevezés a képviselő-testület hatáskörébe tartozik.

**„VII. Fejezet**

***Az önkormányzattal közalkalmazotti jogviszonyban állókra vonatkozó eltérő szabályok***

**83/A. §** (1) Az önkormányzattal közalkalmazotti jogviszonyban álló esetében - a helyi önkormányzatokról szóló törvény eltérő rendelkezése hiányában - a kinevezés és a felmentés a képviselő-testület kizárólagos hatáskörébe tartozik, az egyéb munkáltatói jogokat pedig a polgármester gyakorolja.”

**Kérem a T. Képviselő-testületet, hogy a pályázatokat szíveskedjen elbírálni!**

**Határozati javaslat**

1. Hortobágy Község Önkormányzata Képviselő-testülete a **Hortobágyi Szociális Szolgáltató** (4071 Hortobágy, Czinege János u. 1.) **1 fő gondozó** álláshely betöltésére a közalkalmazottak jogállásáról szóló 1992. évi XXXIII. törvény 83/A. § (1) bekezdésben biztosított jogkörében eljárva Borbély Ferencné pályázót 2020. február 01. napjától – határozott időre – 2021. január 31. napjáig gondozó munkakörben kinevezi.

Közalkalmazotti bérét a közalkalmazottak jogállásáról szóló 1992. évi XXXIII. törvény rendelkezései szerint ……………..Ft/hó összegben határozza meg, melyhez ……..,-Ft ágazati pótlék társul.

1. Hortobágy Község Önkormányzata Képviselő-testülete megbízza a polgármestert, gondoskodjon a pályázók – döntésnek megfelelő – kiértesítéséről, illetve a kinevezéssel kapcsolatos feladatok elvégzéséről, okiratok elkészíttetéséről.

Határidő: 2020. január 31.

Felelős: Jakab Ádám András polgármester

Kérem a T. Képviselő-testületet, hogy az előterjesztést megtárgyalni és a szükséges döntést meghozni szíveskedjen!

Hortobágy, 2020. január 22.

**Jakab Ádám András**

**polgármester**

Az előterjesztést törvényességi szempontból véleményezte:

**Dr. Ácsné Dr. Berke Gabriella**

**kirendeltség-vezető**